CELEX: 22004D0102
Language: da
Date: 2004-07-09 00:00:00
Title: Afgørelse truffet af det blandede EØS-udvalg Nr. 102/2004 af 9. juli 2004 om ændring af bilag VI (social sikring) til EØS-aftalen

23.12.2004   
            
            
               DA
            
            
               Den Europæiske Unions Tidende
            
            
               L 376/29
            
         
      AFGØRELSE TRUFFET AF DET BLANDEDE EØS-UDVALG
   
   Nr. 102/2004
   af 9. juli 2004
   om ændring af bilag VI (social sikring) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag VI til aftalen blev ændret ved aftalen om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, som blev undertegnet den 14. oktober 2003 i Luxembourg (1).
            
         
               (2)
            
            
               Afgørelse nr. 189 af 18. juni 2003 om udskiftning af de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 i forbindelse med tilkendelse af sygehjælp under et midlertidigt ophold i en anden medlemsstat end den kompetente stat eller bopælsstaten, med et europæisk sygesikringskort (2) skal indarbejdes i aftalen.
            
         
               (3)
            
            
               Afgørelse nr. 190 af 18. juni 2003 om de tekniske specifikationer for det europæiske sygesikringskort (3) skal indarbejdes i aftalen.
            
         
               (4)
            
            
               Afgørelse nr. 191 af 18. juni 2003 om udskiftning af blanket E 111 og E 111 B med det europæiske sygesikringskort (4) skal indarbejdes i aftalen —
            
         TRUFFET FØLGENDE AFGØRELSE:
   Artikel 1
   Følgende punkter indsættes efter punkt 3.64 (afgørelse nr. 188) i bilag VI til aftalen:
   
      
                  »3.65.
               
               
                  
                     32003 D 0751: Afgørelse nr. 189 af 18. juni 2003 om udskiftning af de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 i forbindelse med tilkendelse af sygehjælp under et midlertidigt ophold i en anden medlemsstat end den kompetente stat eller bopælsstaten, med et europæisk sygesikringskort (EUT L 276 af 27.10.2003, s. 1).
               
            
                  3.66.
               
               
                  
                     32003 D 0752: Afgørelse nr. 190 af 18. juni 2003 om de tekniske specifikationer for det europæiske sygesikringskort (EUT L 276 af 27.10.2003, s. 4).
                  Afgørelsens bestemmelser gælder i forbindelse med aftalen med følgende tilpasning:
                  I overensstemmelse med punkt 3.3.2 i bilaget til afgørelsen indeholder det europæiske sygesikringskort, der udstedes i EØS-/EFTA-medlemsstater, ikke europaflagets stjerner. En EØS/EFTA-medlemsstat skal dog have mulighed for at tilføje stjernerne på et senere tidspunkt, hvis det bliver nødvendigt.
               
            
                  3.67.
               
               
                  
                     32003 D 0753: Afgørelse nr. 191 af 18. juni 2003 om udskiftning af blanket E 111 og E 111 B med det europæiske sygesikringskort (EUT L 276 af 27.10.2003, s. 19).«
               
            
   Artikel 2
   Teksterne til afgørelse nr. 189, 190 og 191 på islandsk og norsk, der offentliggøres i EØS-tillægget til Den Europæiske Unions Tidende, er autentiske.
   Artikel 3
   Denne afgørelse træder i kraft den 10. juli 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 9. juli 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 130 af 29.4.2004, s. 3.
   
      (2)  EUT L 276 af 27.10.2003, s. 1.
   
      (3)  EUT L 276 af 27.10.2003, s. 4.
   
      (4)  EUT L 276 af 27.10.2003, s. 19.
   
      (5)  Ingen forfatningsmæssige krav angivet.